Departamentul de Stat spune că această „politică este menită să consolideze Europa ca partener geostrategic, să consolideze guvernanța democratică și statul de drept și să sporească securitatea și prosperitatea partenerilor regionali”.
Administrația Statelor Unite și autoritățile Uniunii Europene au lansat un mecanism comun menit să contracareze propaganda atribuită Rusiei și Chinei, în Balcanii de Vest, a transmis Serviciul de presă al Departamentului de Stat, joi.
Washingtonul și Bruxelles-ul „au lansat un mecanism comun de coordonare SUA-UE în Balcanii de Vest, concentrat exclusiv pe manipularea și interferența informațiilor străine, care include dezinformarea și propaganda”.
Potrivit Ministerului american de Externe, „mecanismul va consolida integritatea mediului informațional din Balcanii de Vest” și va permite „reducerea capacității Rusiei și a Republicii Populare Chineze de a folosi propaganda și manipularea informațiilor în regiune”. „Continuăm să lucrăm pentru integrarea regiunii în structurile euro-atlantice. Această politică urmărește să consolideze Europa ca partener geostrategic, să consolideze guvernanța democratică și statul de drept și să sporească securitatea și prosperitatea partenerilor regionali. Această politică se bazează pe protejarea integrității spațiului informațional digital”, spune Departamentul de Stat.